Jaime Lannister (karakter sa Dula sa Trono)

Si **Amba Jaime Lannister** usa ka hinanduraw nga karakter sa *[[Awit sa Batunaw ug Kalayo]]* usa ka serye sa mga sugilambong nga sinulat ni Gn. George R. R. Martin usa ka Amerikanhong tagsulat ug sa *[[Dula sa Trono]]* ang pasundayag sa tv nga gipinasikad sa maong seryeha. Gipasundayag si Jaime Lannister ni Nikolaj Coster-Waldau usa ka Danamarkang artista. Nahimong usa ka suluobong karakter si Jaime sa mga sugilambong sugod sa *[[Ang Bagyo sa mga Sulab]]* (2000).

Si Jaime usa ka bagani sa mga Balantay sa Hari ug usa ka sakop sa Banay nga Lannister nga mao ang kinaadunahan ug usa sa mga dagkong tai sa gingharian sa Westeros. Una siya gipaila-ila sa *[[Ang Dula sa Trono]]* (1996). Siya usab ang kinamaguwangang anak nga lalaki ni Tywin Lannister, ang kaluha ni Cersei, kinsa aduna siyay baliw nga katalian. Bisan tuod sa unang pagtan-aw malaw-ay siya ug walay gibarogan, giinanay og pamatuod nga aduna siyay tinagoang mga maayong gawi ug madungganon siya ug masimpatiyahon. Gidayeg sa mga kritiko sa mga sugilambong ug sa pasundayag sa tv iyahang ang dugay nga pag-uswag sa iyahang karakter. 

Si Jaime ang usa sa mga bantogang karakter sa duha ka bersyon sa sugilanon ug nakadawat si Gn. Coster-Waldau ug paghidayeg sa mga kritiko gumikan sa iyahang pasundayag sa karakter, ug gituboy siya alang sa mga pipila ka ganti lakip na ang Saturn Award for Best Supporting Actor on Television, ang Critics' Choice Television Award for Best Supporting Actor in a Drama Series, People's Choice Awards Favorite TV Anti-Hero, ug duha ka Primetime Emmy Award alang sa Outstanding Supporting Actor in a Drama Series. Siya ug ang uban niyang kabitoon gituboy sa lima ka Screen Actors Guild Awards for Outstanding Performance by an Ensemble in a Drama Series.
## Dagan sa Sugilanon

### Ang Dula sa Trono
Gikuyogan ni Jaime Lannister ang banay sa hari ngadto sa Winterfell, diin naghinaot si Hari King Robert Baratheon nga maawhag niya iyahang suod nga higala nga si Ned Stark aron moalagad isip Tuong-Kamot sa Hari. Sa ilahang pagduaw, nahasaksihan ni Bran ang batang anak ni Ned silang Jaime ug Cersei nga nakighilawas sa usa ka hilit nga torre diin gituklod ni Jaime ang bata sa tamboanan sa katuyoan nga mamatay ang bata aron mapadayon nila og lilong ilahang katalian. Nilahutay si Bran apan dili na  makalakaw ug nawad-an og panumduman niadtong panghitabo. Dihang gisulayan si Bran og tiklo sa usa ka mamumuno, gipasanginlan sa iyahang inahan nga si Catelyn Stark si Tyrion ug iyaha kining gisikop. Sa iyahang panimalos, niaghat si Jaime og away ngadto kang Ned ug iyahang sakop sa kadalanan sa Dagsaan sa Hari. Daghan siyay napatay sa duha ka habig lakip na si  Jory Cassel, ang kapitan sa mga balantay ni Ned. Nakaplagan human ni Ned nga sahot sa katalian ni Jaime ug Cersei ang tulo ka anak ni Robert, apan gipapatay siya siya sa kinamagulangan niini nga si Joffrey Baratheon kinsa nahimong bag-ong hari. Milawig si Jaime ngadto sa Kasubaanan aron tabangan Tywin sa iyahang kampanya batok sa Kasubaan, ug gipamunoan niya ang tunga sa kasundalohang Lannister. Iyahang gisunggal ang ulohan sa Kasubaan nga mao ang Talampian, apan gipak-ang iyahang hukbo sa kasundalohan ni Robb Stark sa Sangka sa Nagahunghong nga Kakahoyan. Nasikop si Jaime ug gibilanggo sa Talampian. Samtang gibunyagan ni  Joffrey si Jaime isip pamuni sa iyahang Balantay sa Hari.

### Ang Bugno sa mga Hari
Makapila gisulayan ni Tyrion ang pagpalingkawas kang Jaime, una iyahang gisugo ang mga Lannister nga sundawo magtakuban aron ipalingkawas si Jaime, sunod nitanyag nga ibaylo silang Sansa Stark ug Arya Stark kang Jaime. Human niya nasayran ang pagkamatay kunohay nilang Bran ug Rickon Stark, gisukitsukit ni Catelyn si Jaime. Giangkon ni Jaime ang pagtuklod niya kang Bran sa tamboanan sa tore, lakip na iyahang baliw nga katalian kang Cersei ug nga siya ang amahan sa anak ni niya. Gisaway dayon niya si Ned tungod sa pagbuling niya sa iyahang dungog gumikan sa pag-amahan sa usa ka anak sa gawas nga maoy nakapasilo kang Catelyn ug tungod niini gisugo niya iyahang balantay nga si Brienne of Tarth nga mohulbot sa iyahang sulab.

### Ang Bagyo sa mga Sulab
Gibuhian si Jaime ni Catelyn ug gipadala ngadto sa Dakbayan sa Hari aron isip baylo kang Sansa ug Arya, giubanan siya ni Brienne sa Tarth ug ni Amba Cleos Frey usa ka ig-agaw ni Jaime. Gipatay si sa mga tulisan samtang si nasikop silang Jaime ug Brienne sa mga Brave Companions, kinsa ang mga kanhi alagad ni Tywin nga midapig ngadto kang Roose Bolton. Giputol sa ilahang pamuno nga si Vargo Hoat ang tuong kamot ni Jaime aron basolon ni Tywin si Roose aron dili makaabin ang mga Bolton ngadto sa mga Lannister. Samtang gibihag siya sa Harrenhal, gibutyag ni Jaime ang tibuok kamatuoran sa iyahang pagbuno kang Hari Aerys. Gibuhian ni Roose Bolton si Jaime walay labot si Brienne. Samtang pauliay na siya sa Dakbayan sa Hari, nadamgohan ni Jaime si Brienne ug nihukom siya nga mobalik sa Harrenhal aron ipalingkawas siya kang Hoat.

### Ang Piging sa mga Uwak

### Ang Sayaw sa mga Dragon

## Adaptasyon sa Tv